VLÁDA SLOVENSKEJ REPUBLIKY

N á v r h

UZNESENIE
VLÁDY SLOVENSKEJ REPUBLIKY

k návrhu na podpísanie Rezolúcie o budúcom rozvoji spolupráce stredoeurópskych krajín na podporu mieru (CENCOOP), na prijatie Deklarácie o oblastiach priorít  spolupráce stredoeurópskych krajín na podporu mieru (CENCOOP) a na prijatie Rokovacieho poriadku pre Riadiaci výbor spolupráce stredoeurópskych krajín na podporu mieru (CENCOOP)

Číslo uznesenia:

Zo dňa:

Číslo materiálu:

Predkladateľ: 	minister obrany

Podnet:          	iniciatívny návrh

Stupeň utajenia:

Vláda

A.	súhlasí   
A. 1.	s podpísaním Rezolúcie o budúcom rozvoji spolupráce stredoeurópskych krajín na podporu mieru (CENCOOP), s  prijatím Deklarácie o oblastiach priorít  spolupráce  stredoeurópskych krajín na podporu mieru (CENCOOP)  a s prijatím Rokovacieho poriadku pre Riadiaci výbor spolupráce stredoeurópskych krajín na podporu mieru (CENCOOP),
A. 2.	s tým, že rezolúcia jej po podpise nebude znova predložená; 

B.	splnomocňuje
  
	ministra obrany a ako alternáta štátneho tajomníka Ministerstva obrany Slovenskej republiky
B. 1.	na podpis Rezolúcie o budúcom rozvoji spolupráce stredoeurópskych krajín na podporu mieru (CENCOOP),
B. 2.	na prijatie Deklarácie o oblastiach priorít spolupráce stredoeurópskych krajín na podporu mieru (CENCOOP) a Rokovacieho poriadku pre Riadiaci výbor spolupráce stredoeurópskych krajín na podporu mieru (CENCOOP);

C.	ukladá 

    	ministrovi obrany
C. 1.	požiadať ministra zahraničných vecí, aby oznámil schválenie rezolúcie podľa vnútroštátnych právnych predpisov depozitárovi rezolúcie,
C. 2.	zabezpečiť vykonávanie rezolúcie po nadobudnutí jej platnosti.

Vykonajú:
minister obrany
minister zahraničných vecí